ปลดล็อกแผ่นดินอาบพิษ ตัดตอนทีมงานคุณภาพ
หมดเวลาสำหรับสารเคมีสารพิษฆ่าหญ้าฆ่าแมลงเกิดมะเร็งศาลสหรัฐฯสั่งมอนซาโต้ชดใช้ 289,000,000 เหรียญ ให้คนป่วยที่ได้รับเคราะห์เป็นมะเร็งทั่วตัว รอจ่ออีกเป็น 1,000 ราย ในประเทศไทย ตัดขา แขน ตายเป็นร้อย มาหลายปีลุกขึ้นมาครับ เรียกร้องความยุติธรรม,ศ.นพ.ธีระวัฒน์ เหมะจุฑา ศูนย์วิทยาศาสตร์สุขภาพโรคอุบัติใหม่ คณะแพทยศาสตร์ โรงพยาบาลจุฬาลงกรณ์ เปิดประเด็นตอกย้ำความจริงต่อไปอีกว่า ก่อนหน้าที่จะมีคำตัดสินชดใช้นี้ ศาลสั่งให้หน่วยงาน ปกป้องสิ่งแวดล้อม (EPA) ของสหรัฐฯ ยุติการอนุญาตการใช้สารคลอร์ไพริฟอส,ขณะที่ประเทศไทยใช้กันต่อไปคณะกรรมการวัตถุอันตรายบอกหลักฐานไม่ชัดมีอันตรายกรรมของสังคมไทย? โดยเฉพาะกรณีพิจารณาล่าสุด 3 สารเคมี พาราควอต, คลอร์ไพริฟอส, ไกลโฟเสต,ความจริงทางวิทยาศาสตร์กรณีนี้เป็นการพิจารณาโดยใช้หลักฐานเรื่องผลการศึกษาสมองเด็กที่ตอนอยู่ในท้องแม่ที่ได้รับสารเคมีในระดับต่างๆกันโดยใช้คอมพิวเตอร์สนามแม่เหล็กไฟฟ้า,และคำแถลงของมหาวิทยาลัยโคลัมเบีย คือเชื่อว่าคลอร์ไพริฟอส แม้ในระดับที่ต่ำกว่า EPA กำหนด และแม้จะจำกัดการใช้ในบ้าน ยังมีโอกาสได้จากการหายใจ น้ำ พืช ผัก อาหาร และก็เป็นความจริง,ประเด็นเรื่อง อาหารปลอดภัย เป็นเรื่องสำคัญในการปฏิรูประบบสาธารณสุขของประเทศอยู่ในกรอบของการคุ้มครองผู้บริโภคและประกาศในราชกิจจานุเบกษา วันที่ 6 เมษายน 2561,ถือว่าต้องปฏิบัติซึ่งอยู่ในกรอบรัฐธรรมนูญ และอยู่ในแผนยุทธศาสตร์ชาติ,ศ.นพ.ธีระวัฒน์ ย้ำว่า ร่างพระราชบัญญัติเกษตรยั่งยืน โดยปลอดสารเคมีและทำให้ประชาชนปลอดภัย เป็นเครื่องแสดงให้เห็นถึงความตั้งใจที่จะเลิกการใช้สารเคมีที่มีพิษต่อคนไทย ทั้งโดยการสัมผัสในพื้นที่และที่ได้จากผัก ผลไม้ และอาหารอื่นๆ,ความพยายามใดๆ ที่จะต่อต้านการปฏิรูปประเทศ ในเรื่องของอาหารปลอดภัยเป็นเรื่องประหลาด แทนที่จะช่วยกันให้ความรู้ส่งเสริมการนำวิธีการต่างๆของการพลิกพื้นดิน นำเกษตรอินทรีย์มาใช้ ซึ่งขณะนี้มีวิธีประหยัดและสามารถทำได้โดยผลผลิตไม่ได้ลดลง,ควรจะร่วมแสดงความ ตั้งใจ และมี ความประสงค์ดี ต่อคนไทยทั้งหมดด้วยกัน,เรื่องเล่าปากต่อปากจากวงสนทนาศิษย์เก่าสถาบันเก่าแก่แห่งหนึ่ง ที่ขออย่าให้เป็นความจริงเกี่ยวกับทีมงานคุณภาพคุมวัตถุอันตราย ที่มีผลประโยชน์ทับซ้อนกับธุรกิจสารเคมีเกษตร ที่มีเบื้องหน้าเบื้องหลัง, ,โดยเฉพาะเมื่อสมาชิกทีมงานคุณภาพเหล่านี้ที่แสดงพลังอภินิหาร ตบหน้า กระทรวงสาธารณสุข ด้วยการ ไม่แบนพาราควอต ได้อย่างน่าอัศจรรย์ใจ,เล่าลือกันว่าเบื้องหลังไม่แบน พาราควอต และ คลอร์ไพริฟอส สืบเนื่องมาจากทีมงานคุณภาพ 3 คนด้วยกัน คนหนึ่งเป็นอดีตข้าราชการกินเงินเดือนภาษีประชาชนมาจนกระทั่งเกษียณแล้วก็ผกผันตัวไปอยู่กับสมาคมหนึ่งที่บังเอิญมีป๋าดันเป็นบริษัทสารเคมีการเกษตรยักษ์ใหญ่ในวงการ,คนต่อมาว่ากันว่าเป็นถึงอดีตผู้อำนวยการสำนักแห่งหนึ่ง แล้วก็มาทำงานให้กับห้างร้าน บริษัทธุรกิจเคมีผู้มีเงินถุงเงินถังประหนึ่งมีพลังผลักดันพลิกฟ้าพลิกแผ่นดินได้ดั่งใจราวกับกดไลค์กดแชร์เฟซบุ๊ก ไม่ต่างกับทีมงานคุณภาพคนสุดท้ายที่มีโปรไฟล์อยู่ใต้ร่มเงาธุรกิจยาบริษัทฆ่าแมลงผู้กว้างขวางด้วยเหมือนกัน,เสียงลือเสียงเล่าอ้างดังกระเพื่อมบอกด้วยว่าบุคคลเหล่านี้ได้ตั้งอนุกรรมการเฉพาะกิจฯ ขึ้นมาเพื่อชงเรื่องให้กรรมการวัตถุอันตรายพิจารณา,อนุฯที่ตั้งขึ้นมานั้นมาจากตัวแทนกระทรวงเกษตร อดีตข้าราชการกรมวิชาการเกษตรซึ่งสนับสนุนให้มีการใช้พาราควอตและคลอร์ไพริฟอสทั้งสิ้น อนุกรรมการที่เหลือก็มาจากพวกที่ใกล้ชิดกันเป็นส่วนใหญ่เรื่องเล่าที่ว่าเท็จจริงแค่ไหน? อย่างไร? ผู้มีอำนาจในบ้านเมืองควรเร่งตรวจสอบไขความกระจ่าง,ขีดเส้นใต้ตัวหน้าพุ่งเป้าไปที่ประเด็นสำคัญมีความพยายามชงเรื่องให้มีการใช้พาราควอตต่อไปในรูปแบบจำกัดการใช้ ซึ่งในทางปฏิบัติเป็นไปไม่ได้ โดยไม่สนใจ ข้อมูล และ หลักฐาน ของกระทรวงสาธารณสุข และนักวิชาการอิสระเลย,จนนักวิชาการอิสระ เช่น สถาบันวิจัยจุฬาภรณ์ จุฬาฯ มหิดล ม.นเรศวร ทนไม่ไหวออกมาจัดเวทีเมื่อกลางเดือนพฤษภาคมที่ผ่านมา ยืนยันว่าต้องแบนพาราควอต คลอร์ไพริฟอส พร้อมข้อมูลหนักแน่นทั้งต่างประเทศและงานวิจัยของนักวิชาการอิสระเหล่านี้ในประเทศไทยเอง,ขุมพลังทีมงานคุณภาพยังไม่หมดแค่นี้ ย้อนไปก่อนหน้านี้คนหนึ่งในนั้นยังมีความเกี่ยวข้องกับการออกประกาศสมุนไพร 13 ชนิดเป็นวัตถุอันตรายอีกต่างหาก น่าแปลกใจทำไมต้องเป็นเช่นนั้น ขณะที่สารเคมี อันตรายอย่างพาราควอตกลับต้องการให้ใช้ต่อไปได้? พลังอันเรืองอำนาจยังไม่หยุดอยู่แค่นี้ สองหัวดีกว่าหัวเดียวใน 3 ทีมงานคุณภาพก็ยังเป็นผู้อยู่เบื้องหลังผลักดันกฎหมายคุ้มครองพันธุ์พืชตาม UPOV1991 ซึ่งเป็นกฎหมายที่บริษัทยักษ์ใหญ่ข้ามชาติต้องการ,ร่าง พ.ร.บ.นี้ถูกต่อต้านอย่างหนัก จนพลเอกฉัตรชัยต้องสั่งชะลอ ด้วยเป็นการเปิดช่องให้ประกาศห้ามเกษตรกรเก็บพันธุ์ไปปลูกต่อ ใครฝ่าฝืนก็มีโทษถึงจำคุก,เขาอ้างว่าต้องการส่งเสริมให้เกิดการวิจัยพันธุ์พืชใหม่ๆ แต่ไม่คิดถึงหัวอกเกษตรกรรายย่อยเลย,มหากาพย์เรื่องเล่าทั้งหมดนี้ อย่างที่เกริ่นกล่าวไว้ในช่วงแรก ว่าขออย่าให้เป็นความจริง ถ้าเป็นจริงก็หมายความว่า คนเหล่านี้ตอนรับราชการก็เอื้ออำนวยประโยชน์ให้บริษัทสารเคมีและพันธุ์พืชของบริษัทธุรกิจข้ามชาติบริษัทยักษ์ใหญ่การเกษตรหรือไม่?,และเมื่อเกษียณราชการไปแล้วก็ยังได้รับการตอบแทนให้ทำงานกับเครือข่ายบริษัทเหล่านี้ แทรกอยู่ในกลไกต่างๆของรัฐ เช่น กรรมการวัตถุอันตรายด้วยหรือเปล่า? ภาพเป็นจริงที่มองเห็นรู้กันในแวดวง ศ.นพ.ธีระวัฒน์ ย้ำว่า กองเชียร์ให้ใช้พาราควอตต่อ ส่วนใหญ่ก็สัมพันธ์มีผลประโยชน์เกี่ยวข้องกับบริษัทเหล่านี้ทั้งสิ้น,เราจะเดินหน้าเปิดเผยความอัปลักษณ์ในนโยบายการจัดการสารเคมีกำจัดศัตรูพืชต่อไปจนกว่าจะมียกเลิกสารพิษร้ายแรงที่ประเทศผู้ผลิตเองก็ไม่ยินยอมให้ใช้ในประเทศของตนช่วยกันเผยแพร่ บอกต่อความเป็นจริงนี้ เพื่อประชาชนจะลุกขึ้นมาสร้างการเปลี่ยนแปลงให้เกิดขึ้น,ทำให้กลไกการบริหารของรัฐได้ทำหน้าที่อย่างที่สมควรกระทำการใช้อำนาจทางศาลแบบเดียวกับที่ประชาชนอเมริกันต่อสู้กับบริษัทสารพิษและรัฐบาลของพวกเขาจนได้รับชัยชนะการร่วมกันบอยคอตสินค้าและบริการจากกลุ่มบุคคลบริษัทที่เกี่ยวข้องกับการค้าสารพิษร้ายแรง,แก้กฎหมายไม่ให้บรรษัทสารพิษและองค์กรที่ไม่คำนึงถึงสุขภาพและการพัฒนาที่ยั่งยืนมีบทบาทกำกับกฎหมายดังที่เป็นอยู่อย่าปล่อยให้คนเหล่านี้กลับมามีอำนาจอีก,ร่วมด้วยช่วยกัน บันทึกไว้ในประวัติศาสตร์ชาติไทย ใคร? เป็นใครบ้างที่เห็นประโยชน์ส่วนตนมากกว่าประโยชน์ส่วนรวม ลงมติอัปยศ ไม่แบน สารพิษร้ายแรงตีตรวน แผ่นดินอาบพิษ.
หมดเวลาสำหรับสารเคมีสารพิษฆ่าหญ้าฆ่าแมลงเกิดมะเร็งศาลสหรัฐฯสั่งมอนซาโต้ชดใช้ 289,000,000 เหรียญ ให้คนป่วยที่ได้รับเคราะห์เป็นมะเร็งทั่วตัว รอจ่ออีกเป็น 1,000 ราย ในประเทศไทย
สารเคมี,ยาฆ่าหญ้า,ยาฆ่าแมลง,สารเคมีกำจัดศัตรูพืช,สกู๊ปหน้า1,เกษตร